419.08 REGOLAMENTI DWAR IL-ĦATRA TAL-PUNT TA’ KUNTATT TAL-PRODOTT L-AVVIŻ LEGALI 191 ta’ l-2009. L-AVVIŻ LEGALI 191 ta’ l-2009. 1. Titolu u skop. (1) It-titolu ta’ dawn ir-regolamenti hu Regolamenti dwar il-Ħatra tal-Punt ta’ Kuntatt tal-Prodott. (2) Dawn ir-regolamenti japplikaw għall-ħtiġiet tar-Regolament (KE) Nru. 764/2008 tal-Parlament Ewropew u tal-Kunsill tad-9 ta’ Lulju 2008 li jistabbilixxi l-proċeduri relatati ma’ l-applikazzjoni ta’ ċerti regoli tekniċi nazzjonali għal prodotti legalment mqiegħdin fis-suq fi Stat Membru ieħor u li jħassar id-Deċiżjoni Nru 3052/95/KE, minn hawn iżjed ’il quddiem msejjaħ "ir-Regolament 764/2008", għal dak li jirrigwarda l-ħatra tal-Punt ta’ Kuntatt tal-Prodott u l-obbligi ta’ rappurtar ta’ Malta. 2. T waqqif ta’ punt ta’ kuntatt tal-prodott. (1) L-Awtorità Maltija dwar l-Istandards, minn hawn iżjed ’il quddiem msejjħa "l-Awtorità "qiegħda b’dan tiġi maħtura bħala l-Punt ta’ Kuntatt tal-Prodott skond it-tifsira u r-responsabbiltajiet stabbiliti bir-Regolament 764/2008. (2) L-Awtorità għandha tissodisfa l-obbligi ta’ Malta mnissla mill-Artikolu 13 tar-Regolament 764/2008. 3. Funzjoniijet tal-punt ta’ kuntatt tal-prodott. (1) Il-Punt ta’ Kuntatt tal-Prodott, meta jintalab minn, interalia, operatur ekonomiku jew minn awtorità kompetenti ta’ Stat Membru ieħor, għandu jagħti din l-informazzjoni li ġejja: (a) ir-regoli tekniċi li japplikaw għal tip speċifiku ta’ prodott f’Malta u informazzjoni dwar jekk dak il-prodott huwiex soġġett għal ħtieġa ta’ awtorizzazzjoni minn qabel taħt il-liġijiet ta’ Malta, flimkien ma’ informazzjoni fir-rigward tal-prinċipju tar-rikonoxximent reċiproku u l-applikazzjoni tar-Regolament 764/2008 f’Malta; (b) id-dettalji ta’ kuntatt ta’ l-awtoritajiet kompetenti f’Maltali permezz tagħhom ikunu jistgħu jiġu kkuntattjati direttament, inkluż id-dettalji ta’ l-awtoritajiet responsabbli għas-superviżjoni ta’ l-implimentazzjoni tar-regoli tekniċi inkwistjoni; (ċ) ir-rimedji ġeneralment disponibbli fil-każ ta’ tilwima bejn l-awtoritajiet kompetenti u operatur ekonomiku. (2) Il-Punt ta’ Kuntatt tal-Prodott għandu jwieġeb fi żmien ħmistax-il jum tax-xogħol minn meta jirċievi xi talba kif imsemmi fis-sub regolament (1). (3) Il-Punt ta’ Kuntatt tal-Prodott m’għandu jitlob l-ebda ħlas għall-għoti ta’ informazzjoni kif imsemmi fis-sub regolament (1). 4. (1) L-Awtorità għandha tibgħat rapport kull sena lill-Ministru li jkun fih l-informazzjoni mitluba mill-Artikolu 12 ta’ Regolament 764/2008. (2) Sabiex l-Awtorità tkun tista’ tissodisfa l-obbligi li jinsabu fis-sub regolament (1), kull entità stabbilita bil-liġi għandha tibgħat bil-miktub lill-Awtorità dan li ġej: (a) informazzjoni kif mitlub bl-Artikolu 12(1)(a) tar-Regolament 764/2008; (b) informazzjoni kif mitlub bl-Artikolu 12(1)(b) tar-Regolament 764/2008; (ċ) informazzjoni kif mitlub bl-Artikolu 12(1)(?) tar-Regolament 764/2008; (d) kull informazzjoni oħra mitluba mill-Kummissjoni fil-kuntest tar-Regolament 764/2008: Iżda, fil-każ li l-entità m’għandha xejn x’tirraporta, din għandha tindika dan il-fatt bil-miktub lill-Awtorità. (3) L-entitajiet msemmija fis-sub regolament (2) għandhom jissodisfaw l-obbligi tagħhom kif mitlub fl-istess subregolament sa mhux aktar tard minn xahar kalendarju minn meta tintalab din l-informazzjoni mill-Awtorità.